                                                                              		


4               Poslovni broj: Pp-13746/2025

                 [image: grb-rh]  
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8                                           Poslovni broj: Pp-13746/2025

U   I M E   R E P U B L I K E   H R V A T S K E 

P R E S U D A

	Općinski prekršajni sud u Zagrebu, po sucu Mariji Malenica-Marić, uz sudjelovanje Marije Halozar kao zapisničara, u prekršajnom predmetu protiv I okrivljene pravne osobe Medikus klasik d.o.o. i II okrivljenika odgovorne osobe Abdulmouneha Haoui, zbog prekršaja iz čl. 42. st. 1. t. 33. i st. 2. Zakona o računovodstvu, povodom prekršajnog naloga Financijske agencije, Regionalnog centra Zagreb, nakon žurnog postupka, 10. veljače 2026.

p r e s u d i o   j e

I) Temeljem čl. 183. Prekršajnog zakona (Narodne novine 107/07, 39/13, 157/13, 110/15, 70/17, 118/18 i 114/22), 

	I okrivljena pravna osoba: Medikus klasik d.o.o., OIB: 48464359556, sa sjedištem u Zagrebu, Huzjanova 3,  prekršajno nekažnjavana, 

II okrivljenik, odgovorna osoba: Abdulmounem Haoui, rođen 4. travnja 1960., OIB 49206459713, s prebivalištem u Zagrebu, Ulice Majke Terezije 2, prekršajno nekažnjavan, 

k  r  i  v  i    s u
	 što:
	 kao pravna osoba-poduzetnik i odgovorna osoba poduzetnika nisu dostavili Financijskoj agenciji, Regionalnom centru u Zagrebu, najkasnije u roku od šest mjeseci od zadnjeg dana poslovne godine, odnosno, do 30. lipnja 2023. radi javne objave godišnji financijski izvještaj s ostalom propisanom dokumentacijom za prethodnu poslovnu 2022. godinu,
          čime  su počinili prekršaj iz čl. 42. st. 1. t. 33. i st. 2. Zakona o računovodstvu  (Narodne novine 78/15, 134/15, 120/16, 116/18, 42/20, 47/20 i 114/22),

pa  se na osnovi istog propisa

	I okrivljenoj pravnoj osobi Medikus klasik d.o.o. primjenom čl. 37. Prekršajnog zakona izriče NOVČANA KAZNA U IZNOSU OD 266,00 (dvjestošezdesetšest) eura  

II) Temeljem odredbe čl. 33. st. 11. Prekršajnog zakona (Narodne novine 107/07, 39/13, 157/13, 110/15, 70/17, 118/18 i 114/22), I okrivljena pravna osoba je obvezna platiti novčanu kaznu u korist Državnog proračuna na račun naveden u priloženom predlošku uplatnice, u roku 60 dana  pravomoćnosti ove presude, jer će se u protivnom postupiti po odredbama članka 34. Prekršajnog zakona.

Ako I okrivljena pravna osoba u roku koji je određen za plaćanje novčane kazne uplati dvije trećine izrečene novčane kazne u korist Državnog proračuna, prema priloženom predlošku uplatnice, smatrat će se da je novčana kazna u cijelosti uplaćena.

III) Temeljem čl. 139. st. 6. Prekršajnog zakona I okrivljena pravna osoba se oslobađa obveze naknade paušalne svote troškova postupka iz čl. 138. st. 2. t. 3. Prekršajnog zakona. 

	II okrivljeniku, odgovornoj osobi, Abdulmounemu Haoui primjenom čl. 37. Prekršajnog zakona izriče NOVČANA KAZNA U IZNOSU OD 100,00 (sto) eura
               
	IV) Temeljem odredbe čl. 33. st. 11. Prekršajnog zakona (Narodne novine 107/07, 39/13, 157/13, 110/15, 70/17, 118/18 i 114/22), II okrivljenik je obvezan platiti novčanu kaznu u korist Državnog proračuna na račun naveden u priloženom predlošku uplatnice, u roku 60 dana članka 34. Prekršajnog zakona.

Ako II okrivljenik u roku koji mu je određen za plaćanje novčane kazne uplati dvije trećine izrečene novčane kazne u korist Državnog proračuna, prema priloženom predlošku uplatnice, smatrat će se da je novčana kazna u cijelosti uplaćena.

V) Temeljem čl. 139. st. 6. Prekršajnog zakona II okrivljenik se oslobađa obveze naknade paušalne svote troškova postupka iz čl. 138. st. 2. t. 3. Prekršajnog zakona.  

Obrazloženje

1. Financijska agencija, Regionalni centar Zagreb, pod Klasom: 034-07/23-04/9975 izdala je 16. studenog 2023. prekršajni nalog protiv okrivljenika radi prekršaja činjenično i pravno opisanog u izreci ove presude koji je temeljem pravovremenog prigovora okrivljenika, temeljem čl. 238. st. 9. Prekršajnog zakona stavljen izvan snage i nastavljen je prekršajni postupak. 

2. II okrivljenik Abdulmounem Haoui, u pisanoj obrani u ime pravne i u svoje ime kao odgovorne osobe naveo je, da je točno da je došlo do propusta u pravodobnoj predaji GFI izvještaja za društvo. Do kašnjenje je došlo zbog nepravodobne reakcije knjigovodstvenog servisa s kojim društvo ima ugovoren vođenje poslovnih knjiga. Svjestan je da on kao odgovorna osoba snosi krajnju odgovornost za ispunjavanje zakonskih obveza društva. Napomenuo da društvo, a ni on osobno nisu nikada prekršajno kažnjavani, te da se radi o prvom prekršaj i da je izvještaj naknadno predan, odmah po saznanju za propust. Smatraju da prekršaj nije imao za posljedicu nikakvu štetu za državni proračun, treće osobe ili vjerodostojnost poslovanja društva. Istaknuo je da društvo posluje uredno, ispunjava porezne i druge zakonske obveze te zapošljava radnike. Obzirom na sve navedene okolnosti moli sud da primijeni načelo individualizacije kazne i izrekne ublaženu kaznu ili opomenu u skladu s odredbama Prekršajnog zakona, imajući u vidu da se radi o prvom i nenamjernom propustu. 
           3. Nadalje, sud je pročitao izvadak iz registra godišnjih financijskih izvještaja za 2022. godinu, izvadak iz sudskog registra za pravnu osobu, te izvadtke iz prekršajne evidencije za okrivljenike.

	4. Nakon ovako provedenog postupka, sud nalazi nedvojbeno utvrđenim da su okrivljenici počinili prekršaj koji im se stavlja na teret.

	5. Naime, nesporno je utvrđeno da I okrivljena pravna osoba-poduzetnik i II okrivljenik odgovorna osoba poduzetnika, nisu dostavili Financijskoj agenciji, Regionalnom centru u Zagrebu, najkasnije u roku od šest mjeseci od zadnjeg dana poslovne godine, odnosno, do 30. lipnja 2023. godine, radi javne objave godišnji financijski izvještaj s ostalom propisanom dokumentacijom za prethodnu poslovnu 2022. godinu,  čime su u cijelosti ostvarili obilježje djela prekršaja iz čl. 42. st. 1. t. 33. i st. 2. Zakona o računovodstvu.

	6. Stoga je sud, a kako je u potpunosti našao utvrđenim da su se u ponašanju okrivljenika ostvarila sva obilježja djela prekršaja za koje se optužuju, za isto ih  je i proglasio krivima.

7. Sud je I okrivljenoj pravnoj osobi Medikus klasik d.o.o. proglasivši je krivom, izrekao novčanu kaznu, za koju smatra da je primjerena značaju i težini počinjenog prekršaja, stupnju odgovornosti, te stupnju povrijeđenosti zaštićenog dobra, primijenivši čl. 37. Prekršajnog zakona, kojim je ublažio ispod najnižeg iznosa predviđenu novčanu kaznu, smatrajući da će se tako ublaženom novčanom kaznom postići svrha kažnjavanja, uzimajući pri tome kao olakotnu okolnost priznanje počinjenja prekršaja, iskazano žaljenje, da je prekršaj počinjen s najmanjim stupnjem odgovornosti, odnosno, u nepažnji, te da je do sada prekršajno nekažnjavana, što je vidljivo iz izvatka iz prekršajne evidencije, koji je sud pročitao uvid, dok otegotnih okolnosti nije našao.

8. Nadalje, sud je u konkretnom slučaju primijenio odredbu čl. 152. st. 3. Prekršajnog zakona (Narodne novine 107/07, 39/13, 157/13, 110/15, 70/17, 118/18 i 114/22), tako da, ako okrivljena pravna osoba u roku ostavljenom za plaćanje novčane kazne uplati dvije trećine izrečene novčane kazne, ista će se smatrati plaćenom u cijelosti.

9. Temeljem u izreci citiranih propisa, I okrivljena pravna osoba oslobođena je dužnosti naknade paušalne svote troškova postupka, jer ih ne bi mogla naknaditi bez štete za svoje poslovanje.
 
10.  Sud je II okrivljenika odgovornu osobu Abdulmounema Haoui proglasio krivim, te mu izrekao novčanu kaznu, za koju smatra da je primjerena značaju i težini počinjenog prekršaja, stupnju odgovornosti, te stupnju povrijeđenosti zaštićenog dobra, primijenivši čl. 37. Prekršajnog zakona, kojim je ublažio ispod najnižeg iznosa predviđenu novčanu kaznu, smatrajući da će se tako ublaženom novčanom kaznom postići svrha kažnjavanja, uzimajući pri tome kao olakotnu okolnost priznanje počinjenja prekršaja, iskazano žaljenje, da je prekršaj počinjen s najmanjim stupnjem odgovornosti, odnosno, u nepažnji, te da je do sada prekršajno nekažnjavan, što je vidljivo iz izvatka iz prekršajne evidencije, koji je sud pročitao uvid, dok otegotnih okolnosti nije našao.

	11. Nadalje, sud je u konkretnom slučaju primijenio odredbu čl. 152. st. 3. Prekršajnog zakona (Narodne novine 107/07, 39/13, 157/13, 110/15, 70/17, 118/18 i 114/22), tako da, ako okrivljenik u roku ostavljenom za plaćanje novčane kazne uplati dvije trećine izrečene novčane kazne, ista će se smatrati plaćenom u cijelosti. 

12. Temeljem u izreci citiranih propisa, II okrivljenik je oslobođen dužnosti naknade paušalne svote troškova postupka, jer ih ne bi mogao naknaditi bez štete za svoje nužno uzdržavanje. 

U Zagrebu 10. veljače 2026.


    Zapisničar									Sudac
[bookmark: _GoBack]Marija Halozar						              Marija Malenica-Marić

Uputa o  pravnom lijeku:
	Protiv presude dopuštena je žalba u roku od 8 (osam) dana od dana primitka presude. Žalba se podnosi Općinskom prekršajnom sudu u Zagrebu, na adresu Avenija Dubrovnik 8, u dva  istovjetna primjerka, a o žalbi odlučuje nadležni sud. Okrivljenik ima pravo žaliti se samo na odluku o prekršajnopravnim sankcijama, troškovima postupka, oduzimanju imovinske koristi i oduzimanju predmeta.

Dostavna naredba:
1. I okrivljenoj pravnoj osobi, Medikus klasikd.o.o., Zagreb, Huzjanova 3,
2. II okrivljeniku, Abdulmounemu Haoui, Zagreb, Ulica Majke Terezije 2,
3. branitelju okrivljenih, odvjetniku Danijelu Sočancu, Zagreb, Ilica 191b
4. tužitelju, FINI, Regionalnom centru Zagreb, kKasa: 034-07/23-04/9975,
5. pismohrana, ovdje	

